Diari Oficial de la Generalitat Valenciana


Sumari del DOGV 9903, del 29-07-2024 (2024/7721)

RESOLUCIÓ de 11 de juliol de 2024, de la Conselleria d'Hisenda, Economia i Administració Pública per la qual s'autoritza una modificació pressupostària per transferència de crèdit entre diferents programes de la secció 08 - capítol I, del vigent pressupost de gastos, en concret del programa 513A00 al programa 512A00, per un import de 75.100,25 euros (expedient 08.018/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7721

CVE
:   WKWG-Z-8552-9425

Data del document
:   11-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L'Orde 2/2024 de 6 de març, per la qual es desenvolupa el Decret 147/2023 de 5 de setembre, del Consell, que aprova el Reglament orgànic i funcional d'esta Conselleria de Medi Ambient, Aigua, Infraestructures i Territori, l'aplicació d'esta, amb la creació, modificació i amortització de lloc de treball que comporta, es troba en tramitació de manera coordinada amb les direccions generals de Funció Pública i de Pressupostos.

En este moment, per Resolució de data 1 de juliol de 2024, de la Direcció General de Funció Pública, s'amortitza, amb efectes de 4 de juliol, un lloc adscrit al programa pressupostari 513A00, programa amb càrrec al qual l'orde no preveu ni creació ni modificació de cap lloc, i això provoca una generació de crèdit en el capítol I de l’esmentat programa de 75.100,25 euros.

En este procés d'aplicació progressiva del que es disposa en l’esmentada Orde 2/2024, el crèdit generat per l'amortització és necessari en el programa pressupostari 512A00, on es destinarà a finançar la creació del nou Servici de Suport a la Planificació Hidrològica, adscrit a la Direcció General de l'Aigua.

Segons el que es disposa en l'article 28.4 del Decret 77/2019 de 7 de juny, el centre gestor indica que el capítol I dels programes pressupostaris 512A00 i 513A00 no han estat afectats per cap esmena aprovada en la Llei de pressupostos 8/2023 de 27 de desembre.

Per tant, i en virtut del que es disposa en els articles 21 i 24 de la Llei 8/2023 de pressupostos de la Generalitat per a l'exercici 2024, i considerant la competència per a resoldre d’acord amb el que s’establix en la Resolució de 12 de febrer de 2024 (DOGV 9792, de 20 de febrer) de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit en l'aplicació pressupostària S85451365MR69275 G.513A00.19119 per import de 75.100, 25 euros.

*Segon*

Autoritzar un increment de crèdit en l'aplicació pressupostària O73246155NZ30940 G.512A00.19648 per import de 75.100,25 euros.

  

València, 11 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública